b'\n_START_ARTICLE_\nPalarong Paralimpiko sa Tag-init 2008\n_START_SECTION_\nPagpasa ng Sulo\n_START_PARAGRAPH_\nNagsimula ang pagpasa ng sulo ng Palarong Paralimpiko sa Tag-init 2008 mula sa Tian Tan (Templo ng Langit) noong Agosto 28. Pagkatapos, gumapas ang apoy sa Bulwagan ng Panalangin para sa Magandang Ani (\xe7\xa5\x88\xe5\xb9\xb4\xe6\xae\xbf) at sumunod sa mga dalawang landas (ang "Landas ng Sinaunang Tsina" at "Landas ng Makabagong Tsina"). Bumalik ang mga landas sa Beijing noong Setyembre 5, at nagningas ang kawang sa Pambansang Istadyum sa panahon ng Seremonya ng Pagbubukas noong Setyembre 6.\n_START_SECTION_\nEmblema\n_START_PARAGRAPH_\nAng emblema, "Langit, Lupa, at Tao" (Tsinong payak: \xe5\xa4\xa9\xe3\x80\x81\xe5\x9c\xb0\xe3\x80\x81\xe4\xba\xba), ay isang makulay na Tsinong karakter na panitik "\xe4\xb9\x8b" (pinyin: zh\xc4\xab) na inestilo bilang anyong manlalaro sa tinag. Ang pula, bughaw, at luntian sa emblema ay sumasagisag ng araw, langit, at lupa.\n_START_SECTION_\nSawikain\n_START_PARAGRAPH_\nAng sawikain ay magkatulad sa Palarong Olimpiko sa Tag-init 2008, "Isang Daigdig, Isang Pangarap".\n_START_SECTION_\nMaskot\n_START_PARAGRAPH_\nAng maskot ay isang nakatutuwang guhit na baka na nagngangalang Fu Niu Lele (Tsinong payak: \xe7\xa6\x8f\xe7\x89\x9b\xe4\xb9\x90\xe4\xb9\x90), ibig sabihin "Masuwerteng Baka \'Masaya\'".\n_START_SECTION_\nTikhang awit\n_START_PARAGRAPH_\nAng awit ng palaro, na inawit ng kilala ng marami at sikat na Kantonesong mang-aawit na si Andy Lau ay \'Lumilipad na may Pangarap (Flying with the Dream)\'.\n_START_SECTION_\nSeremonya ng pagbubukas\n_START_PARAGRAPH_\nAng seremonya ng pagbubukas ay ginanap noong 6 Setyembre 2008. Ang pagsasagawa ng paghahanda ng seremonya ay isang panunuran ng mga iba\'t ibang pagsasagawang pangmusika, isinasaayos mula sa musikang pangmilitar sa katutubong musika at isang pagtatanghal ng Oda ng Kaligayahan. Kasunod ang baligtad na pagbibilang, isang palabas ng mga paputok ay nagpapahiwatig ng simula ng opisyal na seremonya. Pagkatapos, itinaas ang pambansang watawat ng Tsina, alinsunod sa karaniwang protokol, at ang pagtatanghal ng pambansang awit ng Tsina. Ang mga nagtanghal na nagsuot ng mga maliliwanag at makukulay na trahe ay nagparada sa kabilugan ng istadyum, bilang isang pambungas na seremonya na may kasunod na pagpasok ng mga manlalaro. Gayundin ang Olimpikong Tag-init 2008, kabilang sa seremonya ang parada ng mga bansa, na may tagapagdala ng watawat para sa bawat pambansang kuponan. Kabaligtaran sa nakaugaliang Olimpiko, ang pambansang kuponan ng Gresya ay hindi naunang pumasok; pumasok ang punong-abalang bansa nang huli. Nang nakasulat ang wikang Tsino sa karakter na panitik, ang ayos ng mga pagpasok ng mga kuponan ay nakatakda sa pamamagitan ng mga bilang ng mga guhit ng unang karakter na panitik ng mga pangalan ng Payak na Tsino ng mga kani-kanilang bansa. Ang mga bansa na may magkatulad na bilang ng mga guhit sa unang karakter na panitik ay nakauri sa kanilang ng mga susunod na karakter na panitik. Ang bansang Gineya (\xe5\x87\xa0\xe5\x86\x85\xe4\xba\x9a) ay ginawang unang bansa na pumasok na may dalawang guhit na isinulat sa unang karakter na panitik ng pangalan ng bansa (\xe5\x87\xa0). Kasunod ang parada ng mga manlalaro, ginanap ang pagtatanghal, hinati sa dalawang kabanata at mga kasunod na kabanata na pinamagatang ang "Landas ng Sansinukob" at "Landas ng Buhay". Ang pagtatanghal ng ibong-araw ay nagtakda kay Yang Haitao (\xe6\x9d\xa8\xe6\xb5\xb7\xe6\xb6\x9b), isang mang-aawit na may kapansanan sa paningin, na umaawit tungkol sa mga panaginip habang ang isang sirkero na nakasuot ng kasuotang ibong-araw ay bumaba sa nagkukunwaring paglipad mula sa hangin at "paggising ng bulag na mang-aawit mula sa kanyang pagtulog". Nagwakas ang seremonya kay Hou Bin, isang medalistang ginto sa mataasang talon na may isang binti lamang na nagsindi ng kawang pang-apoy.\n_START_SECTION_\nSeremonya ng pagtatapos\n_START_PARAGRAPH_\nAng seremonya ng pagtatapos ng Paralimpikong Tag-init 2008 ay ginanap sa Pambansang Istadyum ng Beijing. Nagsimula sa ika-8:00\xc2\xa0ng gabi Pamantayang Oras ng Tsina (UTC+8) noong 17 Setyembre 2008.'